সিরিজের গত কয়েকটি ম্যাচের মতো এদিনও ওয়েস্ট ইন্ডিজকে কম রানের মধ্যে বেঁধে রাখতে সফল ভারতীয় ব্যাটসম্যানরা ৷ বাংলার পেসার মহম্মদ শামির কথা অবশ্যই আলাদা করে বলতে হয় ৷১০ ওভারে ৪৮ রান দিয়ে ৪ উইকেট নিয়ে বিপক্ষকে একাই দুমড়ে দেন তিনি ৷ ৩ উইকেট পেয়েছেন আরেক পেসার উমেশ যাদবও ৷ হোপ ভাইরা (কাইল হোপ ও শাই হোপ) তৃতীয় উইকেটে বড় রানের পার্টনারশিপ করলেও বিশেষ লাভ হয়নি ৷নির্ধারিত ৫০ ওভারে ৯ উইকেট হারিয়ে ২০৫ রান তোলে ওয়েস্ট ইন্ডিজ ৷ ২০৬ রানের টার্গেট একেবারেই আহামারি কিছু ছিল না ৷ কিন্তু আগের ম্যাচে হারের থেকে শিক্ষা নিয়ে এদিন ম্যাচের শুরুর থেকেই সতর্ক ছিল ভারতীয় দল ৷ওপেনার শিখর ধাওয়ান (৪)-এর উইকেট শুরুতে হারালেও দলকে জেতানোর কাজটা করে দেন অধিনায়ক কোহলি (১১১) এবং দীনেশ কার্তিক (৫০) ৷ দু’জনেই শেষপর্যন্ত অপরাজিত থাকেন ৷পাঁচ ম্যাচের সিরিজ ১-৩ ব্যবধানে জিতে নিল ভারত ৷ সফরের একমাত্র টি২০ ম্যাচ আগামী ৯ তারিখ এই জামাইকাতেই খেলা হবে ৷